Z A P I S N I K
22. sjednice Vijeća Mjesnog odbora Dubrava - središte,
održane 24. travnja 2023.
u prostoru objekta mjesne samouprave, Međugorska 55,
s početkom u 18:00 sati




NAZOČNI ČLANOVI VIJEĆA: Ivana Blažević, Raco Jaković, Marija Orešić, Svan Relac, Damir Nehyba, Ivana Lulić, Lucija Matić


NENAZOČNI ČLANOVI VIJEĆA: Božidar Macan,  Antonija Majić



Predsjedava Ivana Blažević, predsjednica Vijeća.

Zapisnik vodi: Ivana Blažević, predsjednica Vijeća.



	Predsjednica konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 22. sjednicu Vijeća Mjesnog odbora.

	Bez rasprave, jednoglasno  Vijeće prihvaća tekst Zapisnika 21. sjednice Vijeća, održane 27. ožujka 2023., bez izmjena.



	Na prijedlog predsjednice Vijeće jednoglasno utvrđuje


D N E V N I    R E D:

1. Poslovnik o radu Vijeća Mjesnog odbora Dubrava - središte
1. Pravila Mjesnog odbora Dubrava - središte
1. Prijedlog za postavljanje nadstrešnice na autobusnom terminalu Dubrava, peron 3 – donošenje zaključka
1. Učestalo kašnjenje autobusne linije 210 – donošenje zaključka
1. Sanacija kolnika i tračnica u ulici Dubrava od k.br. 1 do k.br. 5 – donošenje zaključka
1. Zahtjev za jednokratno korištenje prostora mjesne samouprave uz naknadu – donošenje zaključka 
1. Pitanja, prijedlozi i obavijesti.





[bookmark: _Hlk134046096]Ad 1. Poslovnik o radu Vijeća Mjesnog odbora Dubrava – središte

Članovi Vijeća primili su pisani material uz poziv.
U raspravi sudjeluju svi prisutni.
Vijeće jednoglasno donosi


 Poslovnik o radu Vijeća Mjesnog odbora Dubrava – središte
/Poslovnik o radu nalazi se u privitku ovog Zapisnika i njegov je sastavni dio/



Ad 2. Pravila Mjesnog odbora Dubrava – središte

Članovi Vijeća primili su pisani material uz poziv.
U raspravi sudjeluju svi prisutni.

Vijeće jednoglasno donosi 


Pravila Mjesnog odbora Dubrava – središte.
/Pravila Mjesnog odbora nalaze se u privitku ovog Zapisnika i njegov su sastavni dio/



Ad 3. Prijedlog za postavljanje nadstrešnice na autobusnom terminalu Dubrava, peron 3

Predsjednica usmeno informira nazočne o predmetu rasprave i odlučivanja.
U raspravi sudjeluju svi prisutni.

Vijeće jednoglasno donosi 


Z A K L J U Č A K 
o prijedlogu za postavljanje nadstrešnice na autobusnom terminalu Dubrava, peron 3

I. Razmotrena je potreba postavljanja nadstrešnice na autobusnom terminalu Dubrava, peron 3.
II. Vijeće navedeno smatra opravdanim te traži postavljanje nadstrešnice.





Ad 4. Učestalo kašnjenje autobusne linije 210 

Predsjednica usmeno informira nazočne o predmetu rasprave i odlučivanja.

U raspravi sudjeluju svi prisutni.

Vijeće jednoglasno donosi 



Z A K L J U Č A K 
o učestalom kašnjenju autobusne linije 210


Vijeće Mjesnog odbora Dubrava – središte traži očitovanje ZET-a vezano uz učestalo kašnjenje autobusne linije 210, te tramvajskih linija 11 i 4, ali informaciju da li je skraćivanjem tramvajske linije 7 došlo do povećanja broja polazaka tramvajskih linija 4 i 11.


Ad 5. Sanacija kolnika i tračnica u ulici Dubrava od k.br. 1 do k.br. 5

Predsjednica usmeno informira nazočne o predmetu rasprave i odlučivanja.
U raspravi sudjeluju svi prisutni.

Vijeće jednoglasno donosi

Z A K L J U Č A K 
o prijedlogu za  sanaciju kolnika i tračnica u ulici Dubrava od k.br. 1 do k.br. 5


I. Vijeće je razmotrilo opetovane pritužbe građana vezano za oštećenje kolnika i tramvajske pruge u ulici Dubrava od k.br. 1 do k.br. 5.

II. Obzirom da su navedene pritužbe upućene ZET-u, Gradskom uredu za obnovu, izgradnju, prostorno uređenje, graditeljstvo, komunalne poslove i promet te Gradskom uredu za mjesnu samoupravu, civilnu zaštitu i sigurnost još 2020. godine, Vijeće traži utvrđivanje nadležnosti te sanaciju oštećenja.

Ad 6. Zahtjev za jednokratno korištenje prostora mjesne samouprave uz naknadu

Članovi Vijeća primili su pisani materijal uz poziv.
	U raspravi sudjeluju svi nazočni.

	Vijeće jednoglasno donosi 


Z A K LJ U Č A K
o jednokratnom korištenju prostora Mjesnog odbora Dubrava - središte uz naknadu



1. Vijeće odobrava Ivani Petrović Kondres iz Zagreba, Vodička 10 A, korištenje prostora Mjesnog odbora Dubrava – središte, Međugorska 55, dvorana ukupne površine 75 m², povodom proslave  rođendana, dana 14. svibnja 2023. u vremenu od 14,00 do 21,00 sat.

1. Za korištenje prostora iz točke 1. ovog zaključka utvrđuje se naknada u iznosu od 0,08 €/0,60 kn po m².

1. Ovaj će se Zaključak uputiti Gradskom uredu za mjesnu samoupravu, civilnu zaštitu i sigurnost na daljnje postupanje.





 

Ad 7. Pitanja, prijedlozi i obavijesti.

Budući da nitko nema dodatnih pitanja predsjednica zaključuje sjednicu.

Dovršeno u 19,15 sati.
U Zagrebu, 24. travnja 2023.

KLASA: 024-08/23-003/838
URBROJ: 251-13-11-5/010-23-2

Zapisnik sastavila:  							Predsjednica 
Ivana Blažević, 						    Vijeća Mjesnog odbora
predsjednica Vijeća Mjesnog odbora				        Dubrava – središte

Ivana Blažević


